Diari Oficial de la Generalitat Valenciana


Sumari del DOGV 4681, del 30-01-2004 (2004/865)

RESOLUCIÓ de 29 de gener de 2004, de la Conselleria d'Economia, Hisenda i Ocupació, per la qual s'establixen els servicis essencials mínims, amb ocasió de la vaga plantejada en l'empresa Ferrocarrils de la Generalitat Valenciana (FGV), que afecta el personal de conducció de trens i tramvies en els centres de treball de València i es xifra en 280 els treballadors afectats.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/01/29/(1)/dof/vci/html**

### Dades del document

Número de DOGV
:   4681

Data del DOGV
:   30-01-2004

Secció del DOGV
:   I. DISPOSICIONS GENERALS

Número del document
:   2004/865


Data del document
:   29-01-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Ferrocarrils de la Generalitat Valenciana
    * València
    * transport ferroviari
    * legislació
    * vaga

RESOLUCIÓ de 29 de gener de 2004, de la Conselleria d'Economia, Hisenda i Ocupació, per la qual s'establixen els servicis essencials mínims, amb ocasió de la vaga plantejada en l'empresa Ferrocarrils de la Generalitat Valenciana (FGV), que afecta el personal de conducció de trens i tramvies en els centres de treball de València i es xifra en 280 els treballadors afectats. [2004/865]
  
Vist l'escrit de comunicació de vaga de 16 de gener del 2004, subscrit pel senyor Jaime Baeschlin Martínez, en representació del Sindicat Independent Ferroviari (SIF) i el senyor José Soto Hernández, en representació del Sindicat Ferroviari, que anuncia convocatòria de vaga, plantejada en l'empresa Ferrocarrils de la Generalitat Valenciana (FGV) que afectarà 280 treballadors, en els dies i les hores dels mesos de febrer i març del 2004, que s'especifiquen a continuació,
  
- Febrer
  
2 de febrer: de 7 h a 9.30 h.
  
4 de febrer: de 12.45h a 15.15h.
  
6 de febrer: de 7 h a 9.30 h.
  
9 de febrer: de 7 h a 9.30 h.
  
11 de febrer: de 7 h a 9.30 h.
  
13 de febrer: de 7 h a 9.30 h.
  
16 de febrer: de 12.45 h a 15.15 h.
  
18 de febrer: de 7 h a 9.30 h.
  
20 de febrer: de 7 h a 9.30 h.
  
23 de febrer: de 7 h a 9.30 h.
  
25 de febrer: de 12.45 h a 15.15 h.
  
27 de febrer: de 7 h a 9.30 h.
  
- Març
  
1 de març: de 7 h a 9.30 h.
  
3 de març: de 7 h a 9.30 h.
  
5 de març: de 12.45 h a 15.15 h.
  
8 de març: de 7 h a 9.30 h i de 12.45 h a 15.15 h.
  
10 de març: de 12.45 h a 15.15 h.
  
11 de març: de 12.45 h a 15.15 h.
  
12 de març: de 7 h a 9.30 h i de 12.45 h a 15.15 h.
  
13 de març: de 12.45 h a 15.15 h.
  
15 de març: de 7 h a 9.30 h.
  
16 de març: de 7 h a 9.30 h. i de 12.45 h a 15.15 h.
  
17 de març: de 0 h a 3 h i de 12.45 h a 15.15 h i de 18 h a 24 h.
  
18 de març: de 0 h a 3 h, de 7 h a 10 h, de 12.45 h a 15.15 h i de 20 h a 24 h.
  
19 de març: de 0 h a 4 h, de 12.45 h a 15.15 h, de 20 h a 24 h.
  
20 de març: de 0 h a 3 h.
  
22 de març: de 7 h. a 9.30 h.
  
24 de març: de 12.45 h. a 15.15 h.
  
26 de març: de 7 h. a 9.30 h.
  
29 de març: de 7 h. a 9.30 h.
  
31 de març: de 7 h. a 9.30 h.
  
I havent complit el preavís preceptiu establit en la legislació vigent.
  
Atés que reunides les parts en el Tribunal d'Arbitratge Laboral de la Comunitat Valenciana, en acte de conciliació realitzat amb la finalitat d'evitar la vaga plantejada, no s'ha aconseguit acord, la qual cosa es formalitza per mitjà d'Acta subscrita a l'efecte el dia 29 de gener del 2004, a pesar d'haver existit per part de l'empresa oferta de sotmetre l'assumpte a un arbitratge voluntari.
  
Atés que l'empresa FGV presta el servici públic de transport de viatgers a distintes poblacions de la Comunitat Valenciana, que afecta no sols l'activitat laboral i econòmica d'esta, sinó també la lliure circulació i accés al treball dels usuaris, i particularment d'aquells que no disposen de mitjans propis de locomoció i necessiten desplaçar-se per diferents motius i que d'això es deriva el caràcter essencial de la prestació d'estos servicis per a la Comunitat.
  
Vist que la competència per a disposar les mesures necessàries per al funcionament del servici públic establida en l'art. 10 del Reial Decret Llei 17/1977, de 4 de març, correspon al Consell de la Generalitat Valenciana i per delegació a la Conselleria d'Economia, Hisenda i Ocupació, en virtut del que disposa el Reial Decret 4105/1982, de 29 de desembre, i el Decret 112/2003 d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i de conformitat amb el que establixen els arts. 28.2, 148.1.5a i 149.1.7a de la Constitució Espanyola i l'art. 33.1 i 38 de l'Estatut d'Autonomia de la Comunitat Valenciana aprovat per Llei Orgànica 5/1982, d'1 de juliol.
  
Vist que el dret fonamental a la vaga, (art. 28.2 CE), no és absolut i il·limitat, sinó que el seu abast, jerarquia i «limitabilitat» tenen diferent significació, per la qual cosa, d'acord amb la Doctrina del Tribunal Suprem, ha d'establir-se una graduació jeràrquica entre estos, atenent a les ?característiques- dels que estan en pugna, (STS 29-V-95, RJ 4395).
  
En la limitació de l'exercici de vaga per altres drets i pel respecte de béns constitucionalment protegits, el Tribunal Constitucional ha determinat en la sentència de 8 d'abril de l98l, desplegada posteriorment, entre altres, per les sentències núm. 26 i 33/81, 51 53/86, 27/89 i 43/90, que en la mesura en què la destinatària, i creditora dels servicis afectats per la vaga és la comunitat sencera i que estos són al mateix temps essencials per a ella, aquella no pot imposar el sacrifici dels interessos dels destinataris dels servicis mencionats, entenent que el dret de la comunitat a estes prestacions vitals és prioritari respecte del dret de vaga, sense que, d'altra banda, la consideració d'un servici com essencial signifique la supressió d'este dret per als treballadors ocupats en tal servici, sinó només l'adopció de les garanties necessàries per al seu manteniment; assenyalant-se finalment que si la vaga ha de mantindre una capacitat de pressió suficient com per a aconseguir els seus objectius enfront de l'empresa, en principi destinatària del conflicte, no ha de ser-li afegida la pressió addicional del dany innecessari que sofrix la comunitat com a usuària dels servicis públics.
  
Vist que d'acord amb doctrina constitucional reiterada, la naturalesa essencial d'un servici, ho és, no tant per la naturalesa de l'activitat que es realitza, sinó per la dels interessos a la satisfacció de la qual es dirigix la prestació de què es tracta, i que han de ser essencials els béns i interessos satisfets, perquè el servici siga essencial, la qual cosa ens situa en el lliure exercici dels drets fonamentals i de les llibertats públiques i en el lliure gaudi dels béns constitucionalment protegits, que en l'àmbit en què es concreta esta resolució, es traduïx en la llibertat de moviment en condicions de seguretat en el territori afectat per la vaga convocada, la qual cosa obliga a considerar l'extensió territorial, la duració temporal, el personal afectat i l'existència de circumstàncies concurrents, perquè no és òbviament el mateix una vaga d'unes hores, que una de caràcter indefinit, o que afecte algunes línies, o que s'estenga a la totalitat de la xarxa, o que afecte alguns o tots els membres del personal.
  
En este sentit, ha de tindre's en compte que la lliure circulació i accés al treball, la llibertat de desplaçament dels ciutadans i també la classe i el nombre de treballs que hagen de realitzar-se per a cobrir els drets i llibertats que el servici satisfà, així com el tipus de garanties que ha d'adoptar-se, no poden determinar-se de forma apriorística, sinó després d'una valoració i ponderació dels béns i/o drets afectats, de l'àmbit personal, funcional o territorial de la vaga, de la seua duració i la resta de circumstàncies que concorren per a aconseguir el major equilibri entre el dret de vaga i aquells altres béns que el mateix servici essencial satisfà. (Sentència del Tribunal Superior de Justícia de Madrid de 12-11-1997, núm. 1147/1997)
  
La present convocatòria de vaga es planteja com ampliació de la que es va realitzar durant 24 dies dels mesos de novembre i desembre de 2003, i gener de 2004, i es projecta la seua realització durant febrer i març d'enguany, la qual cosa determina l'abast de la ?afectació- del bé essencial que es ?danya?, i s'ha de considerar, a més de l'àmplia extensió temporal en la qual s'altera la prestació del servici essencial, les hores en què la vaga està anunciada, d'entrada i eixida del treball d'un considerable nombre de la població. Però ha de ser tinguda així mateix en compte, la gravetat que suposa l'afectació de tot el període de les festes de Falles, en el qual, una gran afluència de turistes, se suma als usuaris habituals del tren, la qual cosa, com ha establit el Tribunal Superior de Justícia de la Comunitat Valenciana, permet considerar especialment el període mencionat.
  
Vist que si bé la continuïtat del servici ha de quedar assegurada durant la vaga, l'establiment dels servicis mínims ha de realitzar-se amb un criteri restrictiu, sense pretendre aconseguir el nivell de funcionament habitual, i que ha d'existir una raonable adequació o proporcionalitat entre la protecció de l'interés de la comunitat i la restricció imposada a l'exercici del dret de vaga, entre els sacrificis que s'imposen als vaguistes i els que patisquen els usuaris, (SSTC 51/86, 53/86, i 123/90, entre altres).
  
De tot el que s'ha assenyalat es conclou que en l'adopció de les mesures necessàries per a assegurar-ne el funcionament, segons establix el paràgraf segon de l'art. 10. del RD 17/1977 mencionat, ha de conjugar-se l'atenció dels servicis essencials per a la comunitat amb l'exercici del dret de vaga dels treballadors per a la defensa dels seus interessos, per la qual cosa s'ha de limitar este en la justa i estricta mesura per al manteniment del dit servici, manteniment que implica únicament la prestació dels treballs necessaris per a la cobertura mínima dels drets, llibertat o béns que el mateix servici satisfà, però sense aconseguir el nivell de rendiment habitual, ni assegurar el seu funcionament normal. El Tribunal Constitucional establix que els servicis mínims afecten la part de l'activitat que es jutja no susceptible d'interrupció per a no danyar irremeiablement els drets fonamentals, les llibertats públiques i els béns protegits constitucionalment.
  
Vist que encara que per descomptat, l'administració no qüestiona el dret dels sindicats, minoritaris en l'empresa, a convocar la vaga, ni el dret subjectiu de vaga del col·lectiu de treballadors de què es tracta, en la fixació dels servicis mínims, esta autoritat laboral ha de valorar, no sols les argumentacions recollides en els paràgrafs anteriors, sinó altres factors, entre els quals es troben, l'extensió en el temps del conflicte (qualificat pels mateixos com ampliació de convocatòria de vaga ?efectiva- des de novembre del 2003), que ve repercutint en els usuaris del servici públic d'una manera excessiva, quasi en el límit del que pot considerar-se abusiu, la singular posició que ocupa en l'empresa el personal de conducció de trens i tramvies (el cessament del qual en l'activitat suposa la pràctica ?aturada- de l'activitat principal d'esta), els dies i les hores de vaga convocats dels mesos de febrer i març de 2004, i, finalment, el fet que esta convocatòria de vaga coincidisca amb la negociació del desé conveni col·lectiu de la Comissió Negociadora de la qual formen part, a més dels sindicats majoritaris en l'empresa, els convocants.
  
Vist que les festes de Falles a la ciutat de València comporten una massiva afluència de persones i per tant s'altera substancialment el desenvolupament normal de la vida ciutadana que afecta entre altres aspectes el trànsit per mitjà de vehicles particulars com a conseqüència del tancament al trànsit de distints carrers de la ciutat en pro de visites de vianants als centenars de monuments i casals fallers. Esta situació irroga un major protagonisme al transport públic de viatgers efectuat per l'empresa ferroviària, la qual cosa obliga a esta a establir «trens especials» a fi d'atendre millor a la demanda que d'això es deriva; els dits trens en uns casos s'intercalen entre les circulacions regulars ?com són els que coincidixen per a actes tan significatius com la mascletà i l'ofrena- i en altres casos constituïxen una prolongació dels servicis ordinaris. En eixe context el percentatge dels servicis mínims que cal garantir ha de prendre en consideració necessàriament la totalitat dels trens ordinaris i especials, perquè en un altre cas la incidència o efectes de la vaga tindria majors efectes i majors perjudicis per als ciutadans que utilitzen este mitjà de transport, trencant-se així l'equilibri desitjable entre el dret de vaga i els usuaris d'este servici públic de transport.
  
Havent acreditat l'empresa ferroviària que en les festes falleres de l'any 2003, durant els dies que s'indiquen en els quadres corresponents a les línies 1, 3 i 4, que s'adjunten com annex, el nombre de trens que van circular va ser el que es menciona per a cada una d'elles, el percentatge que s'establix en la present resolució s'aplicarà en tot cas, sobre el nombre total dels dits trens.
  
Vist que, tenint en compte allò que s'ha assenyalat, i amb la finalitat de fer compatible el dret de vaga dels treballadors i el de l'usuari del servici essencial de transport, s'han fixat servicis mínims en un 66% de les circulacions ordinàries dels trens i tramvies corresponents a cada franja horària de cada u dels dies de vaga, excepte els dies, 15, 16, 17, 18 i 19 de març, en relació amb aquells que es considera adequat un percentatge del 70% de les circulacions reals mencionades.
  
Vist que els anteriors percentatges de servicis mínims no comprenen els trens de treball i de reposicionament, entenent per estos últims els que atenen la necessitat organitzativa de situar el material mòbil en els punts adequats per a poder reiniciar la circulació ferroviària a l'acabament dels períodes de vaga, segons els gràfics existents, perquè en un altre cas s'estendrien els efectes de la vaga més enllà de les franges horàries en les quals s'ha convocat.
  
Vist que en la present resolució s'han complit totes les prescripcions legals de caràcter general, així com les específiques reguladores de matèria concreta, resolc.
  
Primer
  
Als efectes previstos en l'apartat 2n de l'article 10é del Reial Decret Llei 17/1977, de 4 de març, i disposicions concordants, es determinen les mesures necessàries per a assegurar els servicis essencials mínims que haurà de prestar el personal en els centres de treball de València de l'empresa Ferrocarrils de la Generalitat Valenciana, durant els dies i parades convocades de vaga i que s'especifiquen en el preàmbul d'esta resolució, mentre dure la situació de vaga.
  
Els servicis essencials mínims que hauran de prestar-se són els següents:
  
S'establix un seixanta-sis per cent de les circulacions ordinàries dels trens i tramvies corresponents a cada franja horària de cada u dels dies de vaga, excepte els dies 15, 16, 17, 18 i 19 de març.
  
Parades convocades per als dies 15, 16, 17, 18 i 19 de març, ambdó inclusivament (festes de Falles), s'establix un setanta per cent de les circulacions reals dels trens i tramvies - conforme a les dades que figuren en el punt sisé - corresponents a cada franja horària de cada dia de vaga.
  
No s'integren en el còmput per als dits percentatges els denominats ?trens materials?, és a dir aquells que no transporten viatgers i especialment els coneguts com trens de ?reposicionament?.
  
A l'empresa, una vegada escoltat el Comité de Vaga, correspondrà la determinació d'estos servicis, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat, i tant l'empresa com el Comité de Vaga es responsabilitzaran del compliment d'estos servicis essencials mínims
  
Segon
  
Els servicis essencials establits en la present resolució, no podran ser pertorbats per alteracions o parades del personal designat per a la seua prestació. En cas de produir-se seran considerats il·legals i els que els ocasionen incorreran en responsabilitat, que els serà exigida d'acord amb l'ordenament jurídic vigent.
  
El que disposa el paràgraf anterior no suposarà cap limitació dels drets que la normativa reguladora de la vaga reconega el personal en la dita situació no empleat en la cobertura dels servicis mínims establits, ni tampoc afectarà la tramitació o els efectes de les peticions que motiven la vaga.
  
Tercer
  
Que es notifique la present resolució als sindicats convocants, al Comité de Vaga, a l'empresa i a la Conselleria d'Obres Públiques, Urbanisme i Transports.
  
Quart
  
La present resolució tindrà efectes immediats des de la data de notificació a les parts interessades.
  
Que s'advertisca amb la notificació a les parts que la present resolució és definitiva en via administrativa i contra ella es podrà interposar recurs contenciós administratiu davant del Tribunal Superior de Justícia de la Comunitat Valenciana, en el termini de deu dies següents a la notificació, de conformitat amb el que disposen els articles 114 i següents que establix el procediment per a la protecció dels drets fonamentals de la persona en la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, de 14/07/1998).


Còpia Permalink ELI